Privat udlejning
2022-12-09 08:00 - 23:00 (Europe/Copenhagen)

Fællessang - sange fra Højskolesangbogen
2022-12-12 20:00 - 21:00, 2023-01-23 20:00 - 21:00, 2023-03-20 20:00 - 21:00, 2023-04-17 20:00 - 21:00, 2023-05-22 20:00 - 21:00 | Byens Hus, Ebeltoftvej 7 st, Mørke, 8544
Kom til fællessang.
Peter spiller for på klaver til en times fællessang.

Program:
kl 20.00- 21.00 Sang i Byens Hus multisal.
Dørene åbner kl 19.30
Mulighed for at købe kaffe etc i caféen (mobilepay)
Gratis og ingen tilmelding nødvendig
Medbring godt humør og sanglyst.

Privat udlejning
2023-01-03 12:00 - 19:00, 2023-01-06 12:00 - 17:00
Huset er udlejet og lukket for andre

Privat udlejning
2023-01-05 08:00 - 17:00, 2023-05-19 - 2023-05-21 | Byens Hus, Ebeltoftvej 7 st, Mørke, 8544

Maler Hanne Weidlich udstiller i Byens Hus Mørke
2023-02-01 19:30 - 2023-03-31 19:30 | Byens Hus Kunstudvalg, Ebeltoftvej 7, Mørke, 8544, Danmark
Fernisering 1.2.2023 kl. 19.30
Udstillingen kan ses frem til den 31.3.2023

Hanne flyttede fra smukke Nordjylland til smukke Djursland for fire år siden,
blev medlem af Kulturhuset i “Den gamle præstegård” på Helgenæs og maler i ”Picassogruppen”.
Hanne er autodidakt, men har de sidste årtier modtaget undervisning af forskellige akademiuddannede kunstnere.
Billederne er primært malet med olie på lærred, men også på andre materialer, såsom vinkasser. Derudover maler hun også akvareller.
Inspirationen kommer af motiver og farver i naturen – og af ting, der gør hende glad.
Da interessen altid har været for planter, er det svært for Hanne at gå forbi en blomst uden at skulle undersøge og beundre disse vidundere og deres farver. Derfor er det ofte blomster eller planter, der bliver foretrukne motiver.
Ferniseringstraktementet er sponsoreret af Dagli’ Brugsen i Mørke

Film om Sebastian: Du er ikke alene
2023-02-08 19:00 - 21:00 | Byens Hus, Ebeltoftvej 7 st, Mørke, 8544
Kom til spændende aften om en af de helt store i dansk musik, nemlig SEBASTIAN.

Filmen DU ER IKKE ALENE – FILMEN OM SEBASTIAN vises efter et kort oplæg af Birger Sørensen.
Knud Grabow Christensen, alias Sebastian, født 1949, er dansk musikhistories svar på eventyret om den grimme ælling. Den utilpassede, mutte dreng fra en splittet familie fandt ly i musikken i 1960’erne. Og han var som Sebastian med til at vende op og ned på den hjemlige andegård.
Sebastians bidrag til alletiders danske sangskat er enorm. Hans musikalske udtryk er bredt og kan ikke sammenlignes med nogen anden kunstners, levende eller død. Det gør Sebastian til noget helt specielt og en gigant i dansk musik.
Det er Birger Sørensen, født og med ungdomsår i Mørke, der kommer med en et oplæg om Sebastian, og om det at være Sebastian fan i mange år. Således blandes Sebastians kunstneriske karriere sammen med personlige anekdoter denne aften om Sebastian, en af de største danske sangskrivere, der har skrevet ørehængere igennem flere årtier.
Arrangeret i samarbejde med Syddjurs Bibliotek.

Radionauterne gi’r den gas
2023-02-15 10:30 - 12:00 | Byens Hus, Ebeltoftvej 7 st, Mørke, 8544
Hvad er stjernerne egentlig lavet af, og hvad har æg, vulkaner og prutter til fælles?

Alt dét og meget mere kan du blive klogere på, når Karen og Lisa fra den populære videnskabspodcast Radionauterne kommer på besøg.
Her giver de alle nysgerrige vinterferiebørn – og barnlige sjæle – et LIVE-show fyldt med gas, løjer og utrolige historier fra videnskabens vilde verden.
Efter showet vil der være mulighed for at hilse på Radionauterne.
Mest for børn fra 5 til 10 år.
Arrangeret i samarbejde med frivillige i Byens Hus.

Fællessang sang fra Højskolesangbogen
2023-02-20 20:00 - 21:00 | Byens Hus, Ebeltoftvej 7 st, Mørke, 8544

Offentlige foredrag: Hvad Grønlands indlandsis lærer os
2023-02-28 19:00 | Byens Hus, Ebeltoftvej 7 st, Mørke, 8544
Ved glaciolog Dorthe Dahl-Jensen

Hør om hvad boringer ned i Grønlands indlandsis fortæller os om klimaet, klimaændringer, skovafbrænding, vulkanudbrud, industrialisering m.m. i historisk og forhistorisk tid. Via boringerne trækker forskerne søjler af is op, såkaldte iskerner. Disse iskerner viser fx at Indlandsisen har mistet masse de seneste tyve år som en reaktion på den globale opvarmning der er sket. Denne afsmeltning har bidraget til at det globale havspejl er steget. Hvor meget vil havspejlet mon stige i fremtiden? Det giver de dybeste boringer, der når flere kilometer ned i lag af is der er mere end 100.000 år gamle, en idé om. De dybeste boringer i Indlandsisen finder fx is fra den sidste mellemistid, dvs. fra 130.000 til 115.000 år siden, kaldet Eem-tiden. Dengang var der 5 ⁰C varmere over Grønland end i dag, og smeltning af Indlandsisen i Eem-tiden bidrog med 2 m til den tids stigning af havspejlet. På trods af den store afsmeltning lå der stadig en stor iskappe over Grønland i hele Eem-tiden. Vi kan lære af Eem-tiden da den er en vigtig analog til det klima vi vil få over Grønland allerede i år 2100.

Huset er udlejet
2023-03-20 17:00 - 20:00 | Byens Hus, Ebeltoftvej 7 st, Mørke, 8544
Køkken og første sal af Byens hus er udlejet

Søfuglevejene Møde
2023-03-21 16:00 - 21:00 | Multisalen – Byens Hus, Ebeltoftvej 7 st, Mørke, 8544
Generalforsamling for Søfuglevejenes Grundejerforening

JUNCKER // MUSIKALSK FOREDRAG
2023-03-23 19:30 | Byens Hus, Ebeltoftvej 7 st, Mørke, 8544
“Mogens Og Karen” , “Havana”, “Mintgrøn sommerfugl”.
Juncker fortæller fra hjertet om alle de døre, musikken har åbnet over årene – om mødet med flere store personligheder: Anker Jørgensen, Morten Olsen, Kim Larsen, Mikkel Beha m.fl. Men der bliver også plads til mere jordnære møder med blandt andre Junckers hund Bob i en humoristisk, men komplet ærlig og autentisk beretning om evnen til modstandsdygtigt at fastholde sig selv og sin identitet i musikbranchen – og i mødet og samarbejdet med de nævnte.
Alt dette handler kort sagt om at holde fast i sig selv, om at stole på, at man kan bære uden at briste – og stå ved den, man er på godt og ondt i et upoleret øjeblik i en verden, hvor idealerne om perfektion let kan vokse en over hovedet.
Juncker giver akustiske smagsprøver på flere af sine kendte sange undervejs, sådan som disse naturligt flettes ind i den overordnede fortælling.
Køb billetter her : https://www.place2book.com/
Billetter koster 125 kr, 110 kr for medlemmer af Byens Hus

Generalforsamling i Mørke Distriktsråd
2023-03-28 19:00 - 21:30 | Multisalen – Byens Hus, Ebeltoftvej 7 st, Mørke, 8544
Generalforsamling i Distriktsrådet

Foredrag: Kenneth Degnbol og Dagmar Winther
2023-03-30 19:00 | Byens Hus, Ebeltoftvej 7 st, Mørke, 8544
Mød de to lokale krimiforfattere, Kenneth Degnbol og Dagmar Winther, når de fortæller om deres fælles forfatterskab med Djursland som ramme.

Kan man skrive om det, man selv er en del af? Hvordan skriver man en krimi sammen? Hvordan går man fra et lille amatørprojekt til at udkomme på et af Englands største forlag?
Og hvordan kan det lade sig gøre at skrive, når man samtidig skal passe to fuldtidsjobs, hvoraf det ene er et lederjob, og seks børn tilsammen?
Forfatterduoen Kenneth Degnbol og Dagmar Winther fortæller om deres forfatterskab (”Forkynderen” fra 2014 og ”Dømt” fra 2022) og vejen mod udgivelse i 12 lande.
Udover at være forfattere, er Kenneth Degnbol forstander for Højskolen på Kalø og Dagmar Winther er lærer på Rønde Højskole.
Arrangeret i samarbejde med frivillige i Byens Hus i Mørke

Årsmøde / Generalforsamling Byens hus
2023-04-12 19:00 - 21:00 | Byens Hus, Ebeltoftvej 7 st, Mørke, 8544
Vi byder på drikke og snacks.
Vi følger denne dagsorden i.h.t. vedtægter:

Valg af dirigent.
Formandens årsberetning. Fremlæggelse og godkendelse af regnskab forByens Hus.
Valg til bestyrelsen for Byens Hus Mørke..
Valg af revisor.
Fastsættelse af årligt medlemskontingent for Byens Hus.
Behandling af indkomne forslag.
Eventuelt.

Fællesmøder er åbne for alle i Mørke lokalområde, men stemmeret har alene medlemmer.
Forslag til generalforsamlingen kan sendes til formanden på byenshus@8544moerke.dk senest 29-3-2021.
Er du medlem har du stemmeret

SE Bestyrelsen

Foredrag: Fremtidens RNA-medicin
2023-04-18 19:00 - 21:00 | Byens Hus, Ebeltoftvej 7 st, Mørke, 8544
De fleste af os har fået RNA-medicin i form af mRNA-vaccine mod covid-19, men RNA kan bruges medicinsk til meget mere end vacciner. Hør om den RNA-forskning der lige nu foregår som i fremtiden vil kunne lede til bedre behandling af en lang række sygdomme.
Ved RNA-forskerne Mette Malle og Jørgen Kjems

Gratis adgang og ingen tilmelding nødvendig.
Der kan købes drikkevarer, kaffe og te i Byens Hus

Med foredragsserien Offentlige foredrag i Naturvidenskab kan du komme tættere på de nyeste opdagelser og erkendelser inden for naturvidenskab. Det er forskere som forelæser, niveauet er højt, og du vil blive udfordret, men du kan få udbytte af alle foredrag uanset dine faglige forudsætninger.
Foredragene livestreames fra Søauditorierne i Universitetsparken, Aarhus Universitet til biografer, biblioteker, folkeuniversiteter, kulturhuse, foreninger, forsamlingshuse, gymnasier, skoler, spisesteder mv. i en lang række byer i Danmark og udlandet.

Huset er udlejet
2023-04-20 10:00 - 18:00 | Byens Hus, Ebeltoftvej 7 st, Mørke, 8544
Udlejet til Syddjurs kommune.
Huset er lukket for andre

Foredrag: Myrer
2023-04-25 19:00 - 21:00 | Byens Hus, Ebeltoftvej 7 st, Mørke, 8544
Myrerne er på flere måder mere succesfulde end mennesket. De organiserer sig i store samfund som superorganismer og de opfandt landbruget længe før vi gjorde. Du vil også høre om hvordan vi kan udnytte myrerne til biologisk bekæmpelse af skadedyr.

Forelæser: insektforsker Joachim Offenberg

Gratis adgang og ingen tilmelding nødvendig.
Der kan købes drikkevarer, kaffe og te i Byens Hus

Er myrerne en større succes end menneskene? Måske. Det kommer an på hvordan man måler succes. De er i hvert fald væsentligt flere end os. For hvert menneske på jorden findes der 2,5 millioner myrer.
Myrerne bruger samme strategier som os: de er organiserede i samfund med dronninger, slaver og statskup og de kan regulere temperaturen i deres myretuer. De har sågar “opfundet” landbruget: de kan nemlig også holde husdyr. Hør hvordan myrerne bruger disse strategier og hvordan de udviklede dem lang tid inden mennesket opstod.
Myresamfundene er helt unikt organiserede som superorganismer hvor de enkelte myrer fungerer som organismens celler. Blot kan cellerne, i modsætning til vores egne celler, bevæge sig uafhængigt af hinanden. Den organisering betyder at en myre-superorganisme kan ændre form og være flere steder på samme tid. Forskellige kaster hos myrerne udgør superorganismens organer. Fx fungerer dronningen både som det hunlige og hanlige kønsorgan, og myrer, der kan sprænge sig selv i luften, kan agere immunforsvar. Myrerne er desuden i stand til at organisere deres millionsamfund helt uden ledere og ledelse. Ingen myre ved hvad der foregår, men det virker.
Vi skal også blive klogere på hvordan forskerne har haft held med at benytte myrer til at erstatte sprøjtegifte i frugtplantager og hvordan myren kan hjælpe os med at finde nye typer antibiotika der kan anvendes imod resistente sygdomsbakterier.
PS: Vidste du for øvrigt at en lille dansk myre er blevet til en af verdens dyreste fødevarer?

Med foredragsserien Offentlige foredrag i Naturvidenskab kan du komme tættere på de nyeste opdagelser og erkendelser inden for naturvidenskab. Det er forskere som forelæser, niveauet er højt, og du vil blive udfordret, men du kan få udbytte af alle foredrag uanset dine faglige forudsætninger.
Foredragene livestreames fra Søauditorierne i Universitetsparken, Aarhus Universitet til biografer, biblioteker, folkeuniversiteter, kulturhuse, foreninger, forsamlingshuse, gymnasier, skoler, spisesteder mv. i en lang række byer i Danmark og udlandet.
Et foredrag varer typisk to timer inkl. en pause midtvejs på 20 minutter samt en session til slut hvor forelæseren svarer på udvalgte spørgsmål indsendt af publikum under foredraget via SMS og Twitter. Nogle forelæsere svarer tilmed efterfølgende skriftligt på de spørgsmål som der ikke var tid til at besvare under foredraget.

FLYTTET Crepepapirs blomster kursus
2023-04-26 19:00 - 21:00 | Byens Hus, Ebeltoftvej 7 st, Mørke, 8544
FLYTTET FRA DEN 19 APRIL

Har du lyst at lære lidt om at lave crepepapirs blomster

Merethe Suldrup vil undervise i at lave lidt forskellige blomster typer.
Arrangementet koster 175 kr

I den pris vil der være en materiale pakke:
8 forskellige farver crepe papir
Skabeloner til blomsterne
En fantastisk lim på 30 ml
En pakke ståltråd med to tykkelser
Der vil også være kage til deltagerne

Kaffen skal vi købe i cafeen til en flad 10

Med bring egen saks, meget gerne en lidt spis saks da vi skal klippe detaljer.

Sidste tilmelding er lørdag den 15 april
Da jeg skal sikre mig at jeg har materialepakker nok til alle.

Rigtig god aften

Mange hilsner Merethe

Privat udlejning
2023-05-04 08:00 - 2023-05-06 10:00 | Byens Hus, Ebeltoftvej 7 st, Mørke, 8544
Huset er lukket for andre

Privat begivenhed
2023-05-06 12:00 - 2023-05-07 23:00 | Byens Hus, Ebeltoftvej 7 st, Mørke, 8544

Strikkecafe, med besøg af strikkebussen
2023-05-23 18:30 - 21:00 | Byens Hus, Ebeltoftvej 7 st, Mørke, 8544
Strikkecafe for alle i Byens Hus og besøg af Strikkebussen
Medbring dit eget strikketøj og køb nyt i Strikkebussen.

Strikkebussen er en varevogn, der er bygget om til en lækker garnbutik.
I butikken finder du et stort udvalg af kvalitetsgarn fra Gepardgarn, strikkeudstyr og bøger med skønne strikkeopskrifter.
https://www.strikkebussen.dk/

Strikkecafe med besøg af Strikkebussen
2023-05-23 18:30 - 21:00 | Byens Hus, Ebeltoftvej 7 st, Mørke, 8544
Strikkecafe i Byens hus
Besøg af Strikkebussen
Strikkebussen er en varevogn, der er bygget om til en lækker garnbutik. I butikken finder du et stort udvalg af kvalitetsgarn fra Gepardgarn, strikkeudstyr og bøger med skønne strikkeopskrifter.

Grøn Arbejdsdag
2023-06-03 10:00 - 15:00 | Byens Hus, Ebeltoftvej 7 st, Mørke, 8544
Vi rydder pladsen bag Byens hus
Vi river og flår
Vi planter og sår
